
 కమిటీ అధ్యక్షుడు జుట్టు పీకేసుకుంటూ "నో! గెటెవే" అంటూ మళ్ళీ గావుకేక పెట్టాడు. "మళ్ళా ఏమిటి?" చిరాకుగా అడిగాడు జనార్ధన్. "సోదర సోదరీమణులారా! ప్రస్తుతం లోయర్ కే.జీ. పిల్లల మీద మల్టీమీడియా ద్వారా బలవంతంగా రుద్దబడుతున్న సెక్స్ ఎడ్యుకేషన్ ని ప్రభుత్వం నిషేధించాలి" ఆవేశంగా అరచాడతను మైక్ లో. మాకెవరికీ నోట మాట రాలేదు. "అదేమిటి సెక్స్ ఎడ్యుకేషన్ ని ప్రవేశపెట్టాలని ఇందాక మీరేగా అన్నారు?" అడిగాడు రంగారెడ్డి. "అవును! అన్నాను-" "ప్రభుత్వం దానికోసమే మీ కమిటీని కూడా వేసిందని చెప్పారు!" "అవును! వేసింది-" "మరిప్పుడు సెక్స్ ఎడ్యుకేషన్ నిషేధించాలంటారేమిటి?" "అవును! ముమ్మాటికీ నిషేధించాలి! నిషేధించాలి" అంటూ స్టేజి దూకి పరిగెత్తాడతను- జుట్టు పీక్కుంటూ- వెనుకే మిగతా మెంబర్లు కూడా పరుగెత్తారు. సంగతేమిటో అర్థంకాక మేము వారిని వెంబడించి వాళ్ళెక్కిన కారు చుట్టూ మూగాము.  "సంగతేమి - గిట్ల ఉరుకుతున్రు?" అడిగాడు యాదగిరి అధ్యక్షుడి దగ్గరకెళ్ళి. "ఇక్కడ - ఈ పిల్లల మధ్య ఇంకాసేపుంటే మా అందరికీ పిచ్చెక్కిపోతుంది" భయంగా అన్నాడతను. "పిచ్చెక్కుతుందా?" "పూర్తిగా! అన్ క్యూరబుల్ మాడ్ నెస్-" "కాని మరి మేమంతా ఏ పిచ్చీ ఎక్కకుండా- వాళ్ళతోపాటే ఉంటున్నాము కదా-" అడిగాడు రంగారెడ్డి. "అవును! ఇంతవరకూ ఒక్కరికి కూడా పిచ్చి ఎక్కలేదు! మా కాలనీలో నుంచి ఎవ్వరినీ పిచ్చాసుపత్రిలో చేర్చనేలేదు-" అన్నాడు శాయిరామ్. సరిగ్గా అప్పుడే యాదగిరి వాళ్ళబ్బాయి ట్రాన్సిష్టర్ ఆన్ చేశాడు. గడ్డియన్నారం నుంచి బేబీ జానకి, మాస్టర్ చింటూ, వాళ్ళ తమ్ముడూ, చెల్లాయ్ ఇంకా వారి మిత్రులూ వీరందరి కోరిక పైనా. రాత్రి రహస్యం చిత్రంలోని పాట- "శోభనం- ఇది శోభనం- ఏయ్- నిన్నే- ఏమిటండీ? తెల్లకోక కట్టావా? ఊ! మల్లెపూలు పెట్టావా? ఊ! ఇకరావే సయ్యాటకూ- వళ్ళంతా కైపెక్కిపోతున్నాదే- నిద్ర వస్తోందండీ- తొలి రాత్రి కాళరాత్రి కావాలే పిల్లా- నిద్దరనేది అసలే రాలాదే మళ్ళా- ఊ! ఉ హు హ- ఊ - ఉహుహ- (మూలుగుడు వినిపించసాగింది) కమిటీ అధ్యక్షుడు ఈసారి చెమటలు తుడుచుకోలేదు. "చూడండి! మీ కాలనీ నుంచి ఇంతవరకూ ఎవరూ పిచ్చాసుపత్రికి పోలేదన్నారు కదూ?" "అవును!" సగర్వంగా చెప్పాడు రంగారెడ్డి. "అందుక్కారణం ఏమిటో తెలుసా?" "ఏమిటి?" "అసలు మీరున్నదే పిచ్చాసుపత్రిలో!" అందరం ఉలిక్కిపడ్డాం. "మేము పిచ్చాసుపత్రిలో ఉన్నామా?" "అవును! ఆ పిచ్చాసుపత్రి పేరేమిటో తెలుసా?" ఎవ్వరం మాట్లాడలేదు. "ఏమిటి?" కొద్ది క్షణాల తర్వాత అడిగాడు శాయిరామ్. "ఆంధ్రప్రదేశ్" లేదా "భారతదేశం" కాదు స్టార్టయి వెళ్ళిపోయింది. అందరం వాళ్ళ మాటలు అర్థంకాక మొఖాలు చూసుకున్నాము మళ్ళీ. ఈలోగా స్టేజీమీద పిల్లలు కొంతమంది రికార్డ్ డాన్స్ చేస్తూండడంతో ఆ విషయం ఆలోచించటం మానేసి స్టేజ్ దగ్గరకు పెరుగేత్తాం- వాళ్ళ డాన్స్ ఎంజాయ్ చేయటానికి!
    * * * * *

 commity adhyakshudu juttu peekesukuntu "noo! geteve" antuu mallee gavukeka pettaadu. "mallaa emiti?" chiraakugaa adigaadu janardhan. "sodara sodarimanulara! prastutam loyar kee.jee. pillala meeda multimedia dwara balavantamgaa ruddabadutunna secks education ni prabhutvam nishedhinchaali" aavesamgaa arachaadatanu maik loo. makevariki nota maata raledu. "ademiti secks education ni pravesapettaalani indaaka meeregaa annaru?" adigaadu rangareddy. "avunu! annaanu-" "prabhutvam danikosame mee kamiteeni kuudaa vesindani cheppaaru!" "avunu! vesindi-" "marippudu secks education nishedhinchaalantaaremiti?" "avunu! mummatiki nishedhinchaali! nishedhinchaali" antuu stagi dooki parigettaadatanu- juttu peekkuntu- venuke migata membarlu kuudaa parugettaaru. sangathemito ardhamkaaka memu vaarini vembadinchi vaallekkina kaaru chuttu moogaamu.  "sangatemi - gitla urukutunru?" adigaadu yadagiri adhyakshudi daggarakelli. "ikkada - ee pillala madhya inkasepunte maa andarikee picchekkipotundi" bhayamgaa annaadatanu. "picchekkutundaa?" "puurtigaa! an cureble mad ness-" "kaani mari memanta e picchi ekkakunda- vallathopate untunnamu kada-" adigaadu rangareddy. "avunu! intavarakuu okkariki kuudaa picchi ekkaledu! maa kaalaneelo nunchi evvarini picchaasupatrilo cherchaneledu-" annadu sairam. sarigga appude yadagiri vallabbai transishter aan cheshaadu. gaddiyannaram nunchi baby jaanaki, master chintu, vaalla tammuduu, chellay inka vaari mitruluu veerandari korika paina. raatri rahasyam chitramloni paata- "shobhanam- idhi shobhanam- yey- ninne- amitandi? tellakoka kattawa? oo! mallepulu pettava? oo! ikarave sayyaatakuu- vallantaa kaipekkipotunnade- nidra vastondandii- toli raatri kaalaraatri kavale pilla- niddaranedi asale ralade mallaa- oo! u hu ha- oo - uhuha- (moolugudu vinipinchasaagindi) commity adhyakshudu eesaari chematalu tuduchukoledu. "chudandi! mee kaalanee nunchi intavarakuu evaruu picchaasupatriki poledannaru kadhuu?" "avunu!" sagarvamgaa cheppaadu rangareddy. "andukkaaranam emito telusa?" "emiti?" "asalu meerunnade picchaasupatrilo!" andaram ulikkipaddam. "memu picchaasupatrilo unnama?" "avunu! aa picchaasupatri peremito telusa?" evvaram matladaledu. "emiti?" koddi kshanaala tarvaata adigaadu sairam. "andhrapradesh" leda "bharatadesam" kaadu startiayi vellipoyindi. andaram vaalla maatalu ardhamkaaka mokhalu chusukunnamu mallee. eelogaa staejeemeeda pillalu kontamandi recard dans chestundadamto aa vishayam aalochinchatam manesi stage daggaraku perugettam- vaalla dans enjay cheyataniki!
    * * * * *